# Gabrielle Thomas

Gabrielle Thomas (Atlanta, 7 de desembre de 1996) és una atleta nord-americana especialitzada en les proves de velocitat. Ha participat en 2 Olimpíades, guanyant 5 medalles (3 d'or). A més, ha guanyat 2 medalles (1 d'or) en els Campionats del Món.
Actualment, amb 21.60 segons, té la quarta millor marca de tots els temps en la prova dels 200 metres aconseguida el 9 de juliol de 2023 en les proves classificatòries olímpiques dels Estats Units. També té el rècord continental en la prova del 4x400m relleus, amb una marca de 3:15.27 segons, aconseguida a la final dels Jocs Olímpics de París 2024.

## Carrera

Va néixer a Atlanta, Geòrgia i és filla de Jennifer Randall i Desmond Thomas. Té un germà bessó anomenat Andrew. És afroamericana per part de la mare i jamaicana per part del pare. El 2007, Randall va traslladar la família a Massachusetts per ensenyar a la Universitat de Massachusetts després de completar el seu doctorat a la Universitat Emory. Mentre la família es va instal·lar a Florència, Massachusetts, Thomas d'entrada jugava a softbol i futbol, i després es va unir a l'equip de pista. Allyson Felix la va inspirar per decidir-se a córrer, ja que la veia córrer des de casa de la seva àvia. A l'escola secundària, Thomas va cursar els 4 anys a l'escola Williston Northampton, on va tenir bons registres i va ser entrenada per Michelle Lawson.
Llicenciada a la Universitat de Harvard, va estudiar neurobiologia i salut global. Mentre va estar a Harvard, Thomas va guanyar 22 títols en tres anys d'atletisme en sis proves diferents, establint els rècords de l'escola i la Ivy League en els 100 metres, 200 metres i els 60 metres coberts. Va signar un contracte amb New Balance i es va convertir en professional a l'octubre del 2018, renunciant al seu darrer any d'elegibilitat per a la col·legiació.
Després de Harvard, es va traslladar a Austin, Texas, per ser entrenada per Tonja Buford-Bailey. El maig de 2020, Thomas va ser suspesa provisionalment per tres faltes relacionades amb el dopatge, sancionada amb un període d'inelegibilitat de dos anys. Va presentar noves proves al juny per invalidar una falta i al final va ser autoritzada al juliol.

### 2021-2022

Thomas va experimentar un ensurt sanitari el 2021 quan una ressonància magnètica va revelar un tumor al fetge, però va resultar ser benigne.
El 9 de juliol de 2021 en els trials dels Estats Units, va aconseguir, en aquell moment, la tercera millor marca de tots els temps en la prova dels 200m, amb una marca de 21,61 segons. El temps va sorprendre a la mateixa Thomas; que després de la carrera, va dir: "Definitivament, va canviar la meva manera de veure'm com una corredora. Encara estic en xoc... el meu somni era formar part de l'equip olímpic... Ara que ho he aconseguit, em marcaré objectius més alts". Als Jocs Olímpics de 2020 a Tòquio, Thomas va guanyar una medalla de bronze, presentant-se a la final amb un temps de 21,87, per darrere d'Elaine Thompson Herah (or) i Christine Mboma (plata). 3 dies més tard, aconseguia la medalla de plata amb l'equip dels Estats Units, en la prova dels 4x100m relleus.
L'any 2022 es va perdre el Campionat del Món d'Eugene, degut a una lesió al turmell.

### 2023-2024

El 9 d'abril de 2023, aconseguia la seva marca personal dels 400m a Texas, amb un temps de 49.68 segons. El 9 de juliol guanyava la prova dels 200m en el Campionat dels Estats Units, rebaixant la seva marca personal en els 21.60 segons. En el Campionat del Món de Budapest, aconseguia la medalla de plata en els 200m, mentre que s'enduia la medalla d'or amb l'equip dels Estats Units en la prova dels 4x100m relleus.
A més el maig de 2023, acabava el grau en epidemiologia del màster de Salut Pública al campus de Houston de la Universitat de Texas.
L'any 2024 es consolidava com una de les millors esportistes dels Jocs Olímpics de París, guanyant 3 medalles d'or en les tres proves que va participar (200m, 4x100m relleus i 4x400m relleus).

## Marques personals

| Disciplina | Marca | Seu | Data |
| 100m llisos | 11.00 | Eugene | 18 de juny de 2021 |
| 200m llisos | 21.60 | Eugene | 9 de juliol de 2023 |
| 400m llisos | 49.68 | Texas | 29 d'abril de 2023 |
| 4x100m relleus | 41.03 | Budapest | 26 d'agost de 2023 |
| 4x400m relleus | 3:15.27 AR | París | 10 d'agost de 2024 |

## Trajectòria professional

Jocs Olímpics :
| Any | Seu | Posició | Prova |
| 2020 | Tòquio | 3 | 200m |
| 2020 | Tòquio | 2 | 4x100m relleus |
| 2024 | París | 1 | 200m |
| 2024 | París | 1 | 4x100m relleus |
| 2024 | París | 1 | 4x400m relleus |
| Campionat del Món ||||
| 2023 | Budapest | 2 | 200m |
| 2023 | Budapest | 1 | 4x100m relleus |

## Referències

* ↑ «Perfil oficial» (en anglès). World Athletics. [Consulta: 20 setembre 2024].
* ↑ «Perfil olímpic» (en anglès). Olympics.com. [Consulta: 20 setembre 2024].
* ↑ «Millors marques de tots els temps» (en anglès). World Athletics. [Consulta: 20 setembre 2024].
* ↑ «World's thrid fastest woman Gabby Thomas excels in Olmypics and academics» (en anglès). Phil Star, 04-08-2021.
* ↑ «Resultats» (en anglès). World Athletics. [Consulta: 20 setembre 2024].
* ↑ Grabowski, Kyle. «Fast lane: Gabby Thomas' journey on the track continues with pro debut at New Balance Indoor Grand Prix». Daily Hampshire Gazette, 25-01-2019. Arxivat de l'original el 2021-08-02. [Consulta: 4 agost 2021].
* ↑ Adam, Kilgore. «Washington Post profile», 01-08-2021.
* ↑ Dillon, Kevin. «Williston Northampton's Gabby Thomas to finish decorated track career at NEPSAC Championships Saturday» (en anglès). masslive, 15-05-2015. [Consulta: 1r juliol 2021].
* 1 2 Azzi, Alex. «Gabby Thomas's atypical - but fast! - journey to the Tokyo Olympics» (en anglès). NBC Sports: On Her Turf, 27-06-2021. Arxivat de l'original el 2021-06-27. [Consulta: 27 juny 2021].
* ↑ Azzi, Alex. «Olympic hopeful Gabby Thomas: the world's fastest epidemiologist?» (en anglès). NBC Sports: On Her Turf, 09-06-2021. Arxivat de l'original el 2021-06-27. [Consulta: 27 juny 2021].
* ↑ Walsh, Colleen. «Harvard grad sprints to the finish, breaking NCAA record along the way». The Harvard Gazette, 30-05-2019. Arxivat de l'original el 2021-04-23. [Consulta: 27 juny 2021].
* ↑ «Whereabouts Failures». Athletics Integrity Unit. [Consulta: 1r juliol 2021].
* ↑ Gault, Jonathan. «Ex-Harvard Sprinter - Yes Harvard - Suspended For Anti-Doping Violation». LetsRun.com, 01-05-2020. [Consulta: 2 juliol 2021].
* ↑ Pingue, Frank «Athletics: Sprinter Thomas cleared by AIU in whereabouts failure case». Reuters, 04-07-2020.
* ↑ Dragon, Tyler. «Gabby Thomas wins women's 200 meters at U.S. Olympic trials in world-best time, Allyson Felix fails to qualify» (en anglès). USA Today. Arxivat de l'original el 2021-06-27. [Consulta: 27 juny 2021].
* ↑ Kilgore, Adam. «Gabby Thomas, Rai Benjamin and Grant Holloway have a brush with history at U.S. track trials». Washington Post, 07-06-2021. Arxivat de l'original el 2021-06-27. [Consulta: 27 juny 2021].
* ↑ «Gabby Thomas'19 wins silver medal with U.S. 4x100m relay team at 2020 Tokyo Olympics» (en anglès). Harvard Sports, 06-08-2021.
* ↑ «Sam Kendricks won't defend world pole vault title; notable U.S. athletes not on world team» (en anglès). NBC, 06-07-2022.
* ↑ «Gabby Thomas runs massive 49.68 PB to win 400m at Texas Invitational» (en anglès). World-Track, 30-04-2023.
* ↑ «USA Track and Field Championship 2023: Gabby Thomas sets 200m world lead to grab title ahead of Sha'Carri Richardson» (en anglès). Olympics, 10-07-2023.
* ↑ «Florence's Gabby Thomas takes silver in 200 meters at World Athletics Championships in Hungary» (en anglès). Daily Hampshire Gazzette, 25-08-2023.
* ↑ «Gabby Thomas was a late bloomer. Now she's won Olympic gold in 200 meters» (en anglès). USA Today, 01-08-2024.
* ↑ «Gabby Thomas wins third olympic gold with emphatic 4x400 USA victory - as fans joke: "She's from a different planet!"» (en anglès). Daily Mail, 10-08-2024.